Ek … Heilig of Skynheilig – deur Josef Coetzee | WoordVerspreiding
Baie geredde Christene is onseker oor hul redding en ervaar dit as begrawe onder twyfel, sterk vleeslike drange en gedagtes. Baie vrees dat God hulle as skynheilig sal oordeel. Maar selfs die swakste Christen kan in hierdie boekie duidelike en goed gestaafde bewyse vind, en die satan uitdaag om as hy kan, te bewys hoe enige skynheilige persoon sulke klinklare bewyse kan hê van sy saligheid.
Valse Christene is al baie keer in detail beskryf, maar hierdie boekie beskryf wat sulke mense NIE is nie; geestelike doelwitte wat skynheiliges NIE kan bereik nie.
Ek … Heilig of Skynheilig?
Die eerste uitgawe van hierdie boek het in 2001 verskyn. Dit het soveel sukses behaal dat die uitgewers besluit het om die Bybel- en selfstudie gedeeltes by te werk. Hierdie uitgawe bevat dan ook 'n goed beplande selfstudie en groepbespreking afdeling aan die einde van elke hoofstuk. Dit stel lesers in staat om die gedagtes wat in die voorafgaande hoofstuk behandel is, in diepte te bestudeer.
Die oorspronklike skrywer, Thomas Brooks (1608 – 1680) was 'n puritein en was predikant in die tyd van die "Groot Vuur" wat amper die hele Londen verwoes het. Brooks het ook die Groot Plaag van builepes deurleef.
Die boek bevat dertien hoofstukke waarin skynheiligheid in al sy vorms behandel word en waarin aangedui word hoe 'n Christen heilig kan leef, eerder as skynheilig.
In die Voorwoord word aangetoon dat valse Christene, of skynheiliges, mense is wat optree asof hulle Christene is, maar hulle is nie werklik bereid om die opofferings te maak wat Christus vra nie. Die Christen moet hom, of haar, ten doel stel om die proses van heiligmaking deur te gaan – dit is die proses waardeur die oorblyfsels van sonde metteryd by 'n gelowige verwyder word.
Die leser word ook gewaarsku dat hy moontlik "gekneus" sal word omdat daar gedurig diep selfondersoek verwag word.
Van die soorte skynheiligheid wat in die hoofstukke aangedui word, is: boesemsondes – 'n skynheilige wil nie heeltemal van al sy sondes afsien nie. Dan is daar die persoon wat wil help met sy verlossing – hy is nie bereid om algeheel op Christus te vertrou nie.
Die boek word knap aangevul met praktiese leerstukke soos 'n beskrywing van pynlike selfondersoek, Godsvrug en Heiligmaking deur Dissipline en Geestelike Asemhaling. Verder word daar ook modelgebede vir verskeie geleenthede en doeleindes voorsien.
Dit is 'n baie nuttige metgesel vir 'n ernstige en opregte Christen. Dit kan met groot vrug gebruik word om geestelike groei in mens self te bevorder.
SKU: ISBN 0-958-4-220-4-4 Categories: Afrikaanse Boeke, Alle Boeke, Christelike Knelpunte, Geestelike Groei, Redakteurs Keuse
Hoe sal ek ooit vir God in die oë kan kyk?
… ek het oorwin: My wonde was versorg en my verhouding met die Vader, deur die Seun, is hoër en meer intiem as wat dit ooit voorheen was.
Ek sou brandarm sonder die kennis van hierdie boek gewees het
Voorwaar diep-diep siels- en lewensveranderinge gewaarborg…
… ek beplan om dit op n gereelde basis weer en weer te lees.
… in die ondersteuning van jou tuisgroep, van hierdie gedagte-virusse ontslae te raak
… hierin lê vir my die besondersheid van hierdie boekie: oefeninge om die Skrif 'huis toe te bring' sodat dit meer word as net kennis, maar in my belewenis gaan saadskiet
Teikenmark: Slegs Christene, Bybelstudiegroepe, Predikers, Christene wat hulself nóg meer wil toewy aan God.